Стала творчай працай У. Я. Рубанаў пачаў займацца з 1976 г. Першая кніга апавяданняў і аповесцей выйшла ў 1981 г. пад назвай “Вокны без фіранак”. Потым у 1984 г. “Пахі адталай зямлі”, у 1987 г. “Цёплы пух адуванчыкаў”, у 1989 г. “Таямніца птушынага гнязда” — за гэты твор Уладзімір Якаўлевіч атрымаў літаратурную прэмію Саюза пісьменнікаў Беларусі імя Івана Мележа ў 1990 г. Кніга “Светлы ручай любві” выйшла ў 1990 г., раман “Не аднойчы забіты” у 1994 г. (Маладосць. 1994. — № 1-2).